Martin Lovett

Martin Lovett (født 3. mars 1927 i Stoke Newington, død 29. april 2020 i London) var en britisk cellist, kjent for sitt 40 års arbeide med Amadeuskvartetten, som var en av sin tids ledende strykekvartetter.

Liv og virke

Bakgrunn
Lovett ble født i Stoke Newington nordøst for London.  Da han var elleve år fikk han sine første spilletimer med sin far, son var cellist ved  Hallé Orchestra og London Philharmonic Orchestra. Som 15-åring fikk han et stipend for studier ved Royal College of Music i London.

Musiker
Han sluttet seg til Amadeuskvartetten da han var 19 år gammel, i 1947, med fiolinistene Norbert Brainin, Siegmund Nissel og Peter Schidlof. Han var den eneste briten, de øvrige var østerrikske flykninger. De spilte sammen i førti år, til Schidlof føde i 1987 og de bestemte seg for å bryte opp. De spilte inn mange stykker for kvartett, som samtlige av Beethovens strykekvartetter, og i 1968 Schuberts Forellenquintett, D. 667, med pianisten Emil Gilels og kontrabassist Rainer Zepperitz.

Etter tiden med Amadeuskvartetten spilte Lovett ofte med en rekke kammermusikk-grupper, blant dem Amadeus-ensemblet. Han underviste musikk mange steder i verden. The Amadeus Summer Course, avholdt hvert år hos Royal Academy of Music i London, var her et av høydepunktene. Han sluttet seg sammen med Verdi Quartet i 1989 for en innspilling av Schubert's strykekvartett, D. 956.

Som tidligere fellow ved Royal Society of Arts var han dommer ved mange internasjonale kammermusikkonkurranser.

Lovett var i 55 år gift med Suzanne Rosza, som han møtte da de begge studerte ved Royal College of Music. De fikk to barn, fem barnebarn og åtte barnebarns barn. Han giftet seg på nytt, med forfatterinnen Dorinde Van Oort.

Han døde i det nordlige London den 29. april 2020, i en alder av 93 år. Hans datter Sonia bekreftet at den skyldtes komplikasjoner med covid-19.

Referanser

Eksterne lenker 
 
 Artist Martin Lovett at Grammy Awards
 
 

Britiske musikere
Cellister
Order of the British Empire (OBE)
Personer fra Hackney
Dødsfall relatert til covid-19 i Storbritannia